*Projekts*

VALSTS SEKRETĀRU SANĀKSME

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*protokola izraksts*

|  |  |  |
| --- | --- | --- |
| Rīgā | Nr. | 2017. gada \_\_.\_\_\_\_\_\_\_\_  |

**.§**

**Par informatīvo ziņojumu “Par valsts informācijas sistēmas darbam ar Eiropas Savienības dokumentiem (ESVIS) funkcionalitātes pilnveidošanu”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai Vides aizsardzības un reģionālās attīstības ministrijas sniegto informāciju un sanāksmes dalībnieku izteiktos viedokļus.
2. Pieņemt zināšanai, ka Valsts reģionālās attīstības aģentūras vadībā neformālajā starpiestāžu darba grupā tiek turpināts darbs pie valsts informācijas sistēmas darbam ar Eiropas Savienības dokumentiem (turpmāk – ESVIS) funkcionalitātes vidējas un zemas prioritātes pilnveidojumu īstenošanas un arhivēšanas funkcionalitātes pilnveidošanas.
3. Pieņemt zināšanai, ka turpinās darbs pie pakāpeniskas ESVIS daļas, kurā apstrādā vispārpieejamo informāciju, ierobežotas pieejamības informāciju un informāciju „dienesta vajadzībām” (turpmāk – ESVIS-R), ieviešanas ar Eiropas Savienības jautājumiem saistītu dokumentu ar statusu „dienesta vajadzībām” (turpmāk – DV) apritei. Lēmumus par to, kādā apjomā ministrijām un citām iestādēm lietot ESVIS-R daļu, un lēmumus par dokumentu veidiem, kuru aprite ESVIS jāveic pārejas periodā, virza Ārlietu ministrija, pieņemot Vecāko amatpersonu Eiropas Savienības jautājumos sanāksmēs (turpmāk – VAS), līdz 2018. gada 2. aprīlim pieņemot lēmumu par nacionālo dokumentu ar statusu “dienesta vajadzībām” aktīvas aprites uzsākšanu ESVIS.
4. Pieņemt zināšanai, ka ESVIS-R turpmākā uzturēšana un attīstība tiek nodrošināta atbilstoši Valsts informācijas sistēmu likumā noteiktajiem pienākumiem un pieejamajam Valsts reģionālās attīstības aģentūras ESVIS uzturēšanas budžetam.
5. Pieņemt lēmumu attiecībā uz iestādēm, kuras atbilstoši koncepcijai, kura apstiprināta ar Ministru kabineta 2013. gada 9. septembra rīkojumu Nr. 411 (prot. Nr. 43 10.§) „Par projekta „Valsts informācijas sistēmas darbam ar Eiropas Savienības dokumentiem izveidošana” informācijas sistēmas darbības koncepcijas aprakstu, un Eiropas Reģionālās attīstības fonda projekta nosacījumiem, neplāno veikt datortīkla akreditāciju un uzturēt projekta rezultātus pēcuzraudzības periodā atbilstoši informatīvā ziņojuma 6. punkta 4. apakšpunktam.
6. Kultūras ministrijai vienoties ar Latvijas Nacionālo arhīvu par paraugnomenklatūras izveidošanu dokumentiem, kas saistīti ar Eiropas Savienības jautājumiem, un informēt VAS.
7. Ministrijām un to padotības iestādēm nekavējoties sākt izmantot ESVIS daļu, kurā apstrādā vispārpieejamo informāciju un ierobežotas pieejamības informāciju (turpmāk – ESVIS-L), šādiem procesiem: nacionālā pozīcija (pilns process), informatīvais ziņojums (pilns process), Eiropas Komisijas ierosinātie tiesību aktu projekti un citi Eiropas Savienības Padomei, Eiropas Parlamentam vai citām iestādēm iesniedzamie dokumenti (COM) (tabulas saskaņošana, tabulas ierakstu iekšējā saskaņošana), Pastāvīgo pārstāvju komitejas (turpmāk – COREPER) dokumenti (tabulas saskaņošana, tabulas ierakstu iekšējā saskaņošana), VAS process un protokolu saskaņošana.
8. Ministrijām un to padotības iestādēm līdz 2018. gada 2. aprīlim sākt izmantot ESVIS-L daļu šādiem procesiem: Eiropas Savienības Ministru padomes rakstiskā procedūra (pilns process), COREPER instrukcija (pilns process), instrukcija Eiropas Savienības padomes darba grupai (pilns process), citi palīgprocesi, piemēram, forums iestāžu pārstāvju sarakstei un Eiropas Savienības jautājumu apspriešanai, ko nereglamentē procesi.

Valsts kancelejas direktors J. Citskovskis

Vides aizsardzības un reģionālās

attīstības ministrijas valsts sekretārs R. Muciņš

Karīna Eglīte-Miezīte, 66016736

Karina.Eglite-Miezite@varam.gov.lv